Valerijus Briusovas

Valerijus Briusovas (, 1873 m. gruodžio 13 d. Maskva – 1924 m. spalio 9 d. Maskva) – rusų poetas simbolistas, literatūros kritikas, vertėjas.

 Biografija 
Brolis Aleksandras Briusovas. 1899 m. baigė Maskvos universitetą. Bendradarbiavo literatūrinėje spaudoje, žurnale „Russkij archiv“ (Русский архив), 1899 m. su S. Poliakovu įsteigė leidyklą „Skorpion“. 1904-1909 m. redagavo simbolistų žurnalą „Vesy“. 1914 m. kaip karo korespondentas lankėsi Lietuvoje. Po 1917 m. Spalio perversmo palaikė bolševikų politiką, dirbo kultūros įstaigose. 1920 m. įstojo į Rusijos komunistų partiją. 1921 m. suorganizavo Aukštąjį literatūros ir meno institutą, jo rektorius.

 Kūryba 
Vienas žymiausių rusų simbolistų. Bendravo su J. Baltrušaičiu. 1894-1895 m. išleido tris rinkinius „Rusų simbolistai“ (Русские символисты), juos sudaro jo paties ir kitų poetų eilėraščiai. Tai pirmoji kolektyvinė rusų modernizmo deklaracija. Simbolizmą laikė literatūros mokykla, siekiančia tobula forma išreikšti subtiliausius žmogaus jutimus, atskleisti akimirkos grožį, skelbė radikalias literatūros atnaujinimo nuostatas, propagavo prancūzų simbolistus. Ankstyvieji eilėraščiai pasižymi šokiruojančiais alogiškais vaizdiniais, egzotika, ekscentriškumu. Vėlesnėje kūryboje vyrauja istoriniai, mitologiniai ir miesto motyvai, plastiški vaizdai, deklamacinis stilius derinamas su filosofiniais apmąstymais, ryški XX a. istorinės katastrofos nuojauta. Parašė istorinės tematikos romanų, futurologinių prozos kūrinių, dramų.

Apysakų ir novelių rinkinyje „Naktys ir dienos“ vyrauja kasdienybės motyvai, psichologiškumas. 1916 m. išleido karo tematikos ir peizažinių eilėraščių rinkinį „Septynios vaivorykštės spalvos“, jame išspausdinta ir eilėraščių apie Vilnių. Trečiojo dešimtmečio poetinėje kūryboje gausu eilėraščių, šlovinančių revoliuciją, jos vadus, tarybų valdžią. Paskelbė literatūrinių esė ir recenzijų, straipsnių apie A. Puškino kūrybą, parašė studiją „Trumpas eilėtyros kursas“ (1919 m.).

Išvertė J. V. Getės, D. Bairono, P. Verleno ir kitų poetų kūrinių, armėnų poetų eilėraščių (Antologija, 1916 m.). Su M. Gorkiu parengė ukrainiečių, latvių, suomių poezijos rinkinius. Lietuvių kalba jo eilėraščių vertimus periodinėje spaudoje pradėta skelbti 1909 m., 1961 m. išleistas rinkinys „Poezija“.

 Bibliografija 
 Декаденты. (Конец столетия). drama, 1893.
 Juvenilia (Юношеское), 1894
 Chefs d’oeuvre (Шедевры), 1895
 Me eum esse (Это я), 1897
 Tertia Vigilia (Третья стража), 1900
 Urbi et Orbi (Граду и Миру), 1903
 Stephanos (Венок), 1906
 Земная ось, 1907
 Все напевы, 1909
 Огненный ангел, istorinis romanas, 1908
 Ф. И. Тютчев. Смысл его творчества, 1911.Брюсов В. Я. Ф. И. Тютчев. Смысл его творчества
 Зеркало теней, 1912
 Семь цветов радуги, 1912
 Ночи и дни, 1913
 Алтарь победы, 1913
 Юпитер поверженный, 1916
 Рея Сильвия, 1916
 Опыты по метрике и ритмике, по евфонии и созвучиям, по строфике и формам, 1918
 Последние мечты, 1920
 В такие дни, 1921
 Дали, 1922
 Кругозор, 1922
 Миг, 1922
 Mea (Спеши!), 1924
 Автобиография // Русская литература XX века. 1890–1914 / Под ред. С. А. Венгерова. М. 1914. Т. 1.
 Далёкие и близкие: статьи и заметки о русских поэтах от Тютчева до наших дней. М. Скорпион, 1912.
 Из моей жизни. Моя юность. Памяти. М. 1927
 Дневники. М. изд. М. и С. Сабашниковых, 1927 (переизд.: М.: ОЛМА-ПРЕСС, 2002. ISBN 5-94850-030-6).
 Письма В. Я. Брюсова к П. П. Перцову (1894–1896) (К истории раннего символизма). М. 1927.
 Полное собрание сочинений и переводов, тт. 1–4, 12, 13, 15, 21 Санкт-Петербург, Мусагет, 1913–1914
 Избранные сочинения в 3-х тт. М.–Л.: Гослитиздат, 1926.
 Избранные сочинения в 2-х тт. М.: Гослитиздат, 1955.
 Собрание сочинений в 7-ми тт. М.: 1973–1975 (наиболее полное в данный момент).
 Неизданные стихотворения. М.: ГИХЛ, 1935.
 Стихотворения и поэмы. Л.: Советский писатель, 1961.

 Šaltiniai 

Kategorija:Rusijos poetai
Kategorija:Rusijos kritikai
Kategorija:Vertėjai
Kategorija:Karo korespondentai
Kategorija:Poetai simbolistai